Μετεωρίτης (ταινία)

Ο Μετεωρίτης (αγγλικά: Meteor) είναι μια δραματική ταινία επιστημονικής φαντασίας αμερικανικής και Ασιατικής παραγωγής του 1979, σε σκηνοθεσία Ρόναλντ Νιμ, εμπνευσμένη από μια εργασία του ΜΙΤ με την ονομασία Πρόγραμμα Ίκαρος του 1967. Πρωταγωνιστούν οι Σον Κόνερι, Νάταλι Γουντ, Καρλ Μάλντεν και Χένρι Φόντα.

Η ταινία παρόλο το σπουδαίο καστ που περιλαμβάνει, ήταν μια αποτυχία στο box office και έλαβε αρνητικές κριτικές.

Πλοκή 
Αφού ο αστεροειδής Ορφέας στην ζώνη των αστεροειδών καταστρέφεται από έναν μετεωρίτη, δεκάδες θραύσματά του μπαίνουν σε μια πορεία σύγκρουσης προς τη Γη, μαζί με έναν μετεωρίτη μήκους πέντε μιλίων που θα προκαλέσει ένα φαινόμενο εξαφάνισης.

Ενώ η κυβέρνηση των Ηνωμένων Πολιτειών προσπαθεί να κάνει πολιτικούς ελιγμούς, τα μικρότερα θραύσματα του αστεροειδή που προηγούνται του μετεωρίτη προκαλούν μεγάλες καταστροφές στον πλανήτη, αποκαλύπτοντας ότι πρόκειται για σοβαρή απειλή. Οι Ηνωμένες Πολιτείες έχουν μια μυστική βάση πυρηνικών πυραύλων που ονομάζεται Ηρακλής, η οποία σχεδιάστηκε από τον Δρ Πωλ Μπράντλει, η οποία είχε σκοπό να υπερασπιστεί τη Γη ενάντια σε μια απειλή όπως ο Ορφέας, αλλά αντίθετα αναγκάστηκε από το Πεντάγωνο να μετατραπεί σε όπλο που απευθύνεται προς την Σοβιετική Ένωση.

Ο Υπουργός Άμυνας αποφασίζει να χρησιμοποιήσει τον Ηρακλή για να σταματήσει τον μετεωρίτη να συγκρουστεί με την Γη και καλεί τον Δρ Πωλ Μπράντλει να γίνει επικεφαλής αυτής της προσπάθειας, ο οποίος όμως από κάποιους υπολογισμούς που κάνει, διαπιστώνει ότι οι δεκατέσσερις πυρηνικοί πύραυλοι που βρίσκονται στον Ηρακλή δεν επαρκούν για να σταματήσουν τον μετεωρίτη.

Οι Ηνωμένες Πολιτείες γνωρίζουν ότι η Σοβιετική Ένωση διαθέτει επίσης ένα παρόμοιο διαστημικό πρόγραμμα που ονομάζεται Πέτρος ο Μέγας σε τροχιά, με τις δεκαέξι πυρηνικές κεφαλές να είναι στραμμένες προς τις ΗΠΑ. Συνειδητοποιώντας ότι η πρόσθετη δύναμη πυρός για να σταματήσει ο Ορφέας είναι απαραίτητη, ο Πρόεδρος των ΗΠΑ κάνει ένα διάγγελμα στην εθνική τηλεόραση όπου αποκαλύπτει την ύπαρξη του Ηρακλή, εξηγώντας ότι δημιουργήθηκε για να αντιμετωπίσει την απειλή που αντιπροσωπεύει ο Ορφέας. Ο Πρόεδρος προσφέρει επίσης στους Σοβιετικούς την ευκαιρία να σώσουν τον πλανήτη ανακοινώνοντάς τους ότι έχουν το ίδιο πρόγραμμα και το δικό τους διαστημικό όπλο. Για να συντονίσει την προσπάθεια μεταξύ των δύο χωρών, ο Μπράντλεϊ ζητά την συνεργασία ενός σοβιετικού  επιστήμονα του Δρ Αλεξέι Ντούμποφ.

Διανομή ρόλων  

 Σον Κόνερι ως Δρ Πωλ Μπράντλει
 Νάταλι Γουντ ως Τατιάνα Ντόνσκαγια  
 Καρλ Μάλντεν ως Χάρι Σέργουντ  
 Μπράιαν Κιθ ως Δρ Αλεξέι Ντούμποβ  
 Μάρτιν Λάνταου ως Στρατηγός Άντλον  
 Τρέβορ Χάουαρντ ως Σερ Μάικλ Χιούζ  
 Ρίτσαρντ Ντάισαρντ ως Υπουργός Άμυνας  
 Χένρι Φόντα ως Πρόεδρος των ΗΠΑ  
 Τζόζεφ Καμπανέλα ως Στρατηγός Ίστον  
 Μπο Μπρούντιν ως Ρολφ Μάνχαιμ  
 Ρότζερ Ρόμπινσον ως Μπιλ Χάντερ 
 Μάικλ Ζάσλοφ ως Σαμ Μέισον  
 Μπίμπι Μπετς ως Έλεν Μπράντλει
 Σίμπιλ Ντάνινγκ ως κοπέλα σκιέρ

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 5%, με βάση 12 κριτικές και μέση βαθμολογία 4/10.

Παραγωγή 
Η ταινία ήταν μια συμπαραγωγή της American International Pictures με το στούντιο Shaw Brothers (Χονγκ Κονγκ). Η κύρια φιλμογράφιση πραγματοποιήθηκε από τις 31 Οκτωβρίου 1977 έως τις 27 Ιανουαρίου 1978, κυρίως στο  MGM Studios στο Κάλβερ Σίτι της Καλιφόρνια, με κάποιες σκηνές να γυρίζονται στην Ουάσιγκτον, το Σεν Μόριτς της Ελβετίας και το Χονγκ Κονγκ.

Η ημερομηνία κυκλοφορίας αρχικά προγραμματίστηκε για τις 15 Ιουνίου 1979, αλλά μεταφέρθηκε αργότερα στις 19 Οκτωβρίου, λόγω κάποιων ειδικών εφέ που έπρεπε να προστεθούν.

Παραπομπές

Εξωτερικοί σύνδεσμοι 
 
 
 

Ταινίες επιστημονικής φαντασίας
Αμερικανικές ταινίες
Ταινίες του 1979
Ταινίες σε σκηνοθεσία Ρόναλντ Νιμ
Ταινίες γυρισμένες στη Νέα Υόρκη
Αγγλόφωνες ταινίες
Αμερικανικές ταινίες καταστροφής